Quicquid involventis evi seculo pro federe excelsi patris impenditur ob culmen celestis dignitatis recuperandum patrare putamus, Ideoque ego Erbertus, levita, mole peccati oppressus, atque indecrepita magne senectutis ætate deprehensus, propter abluenda meorum peccaminum crimina, concedo summo opifici Christo ac dilecto ipsius Cirico, partem ex mea hereditate, ut omni tempore adsit in stipendiis fratrum qui inibi sunt servituri. Est enim sita prefata hereditas in pago Nivernensi, in villa que vocitatur Colonias. Sunt etiam intra vineam et arbusta arpenti quinque et pertice XII, habens ipsa pertica pedes XV et dimidium. Terminationes vero ejusdem hereditatis ita: ex una parte terra Sancti Martini, in alia parte terra Cirici Sancti, in alia terra Buitberti, in quarta parte via publica. Infra vero muros Nevernis civitatis simili modo tribuo eterno regi et prefato beato Cirico aream unam, sicut eam tenui, cujus terminationes he sunt: in una parte terra Rainaldi, in alia terra Bernardi, in duabus partibus via publica. Hec omnia sicut supra nominavimus, do ego Erbertus Domino nostro Jesu Christo et inclyto Cyrico, ea lege ut quamdiu vixero tenebo et post meum obitum supranominato Cyrico et fratribus qui ei desserviunt perpetualiter in stipendio ipsorum hæ hereditates permaneant. Si quispiam persona ex meis heredibus hanc cartam calumpniare voluerit, libras decem ex auro beato Cyrico componat et postea eternaliter hec carta firma permaneat. S. Erberti qui fieri vel firmare rogavit.